open-index/open-wikipedia-markdown huggingface dataset:
Μεγάλη Κάψη Φθιώτιδας

Η **Μεγάλη Κάψη** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - αξιοθέατα
Η Μεγάλη Κάψη βρίσκεται στα όρια με την Περιφερειακή Ενότητα Ευρυτανίας και είναι κτισμένη στις ανατολικές πλαγιές του Τυμφρηστού (Βελούχι) σε υψόμετρο 860 μέτρα μέσα σε δάσος βελανιδιάς. Απέχει 27 χλμ. Δ. από τη Μακρακώμη, 56 χλμ. Δ. από τη Λαμία  και 21 χλμ. Α. από το Καρπενήσι. Νότια και ανατολικά του χωριού περνάει η ΕΟ Λαμίας - Καρπενησίου. Τα σπίτια του χωριού είναι αραιά κτισμένα μεταξύ τους αρκετά παλιά αλλά τα περισσότερα ανακαινισμένα. Αξιοθέατά του είναι οι μεταβυζαντινές εκκλησιές της Κοίμησης της Θεοτόκου, της Αγίας Τριάδας και του Αγίου Παντελεήμονα, τα δύο αιωνόβια πλατάνια του, οι πηγές του και το τουριστικό περίπτερο στη «Λελούδα». Δυτικά και στη τοποθεσία «Λιβαδάκι» είναι το Δασικό Χωριό σε υψόμετρο 950 μέτρα με θέα μέχρι τον Μαλιακό κόλπο και την «Κεφαλή του Δία» (κορυφή του Βελουχιού). Ο λόφος του Αγίου Παντελεήμονος έχει χαρακτηριστεί από το 1993 αρχαιολογικός χώρος *«όπου αποκαλύφθηκαν λείψανα αρχαίου οικισμού και κεραμικής»*.

## Ιστορία
Η Μεγάλη Κάψη είναι μεσαιωνικό χωριό και δημιουργήθηκε γύρω στα 1695 όταν ο εξωμότης Λυμπεράκης Γερακάρης από τη Μάνη έκαψε το παλαιότερο κεφαλοχώρι «Μεταξάς» ή «Μεταξάδες» που υπήρχε περίπου ένα χιλιόμετρο νοτιότερα του σημερινού και οι κάτοικοί του διαμοιράστηκαν και έκτισαν στη γύρω περιοχή τα τρία χωριά: Μεγάλη - Μεσαία - Πέρα Κάψη. Αναφέρεται έμμεσα την περίοδο της Τουρκοκρατίας ως μια από τις τρεις συνοικίες του χωριού *Καψί*, το οποίο συμπεριλαμβάνει ο Γάλλος περιηγητής Φρανσουά Πουκεβίλ στην απογραφή του (γύρω στο 1810) και το κατατάσσει *«στο τμήμα «Πολιτοχώρια» του κτηματολογίου Πατρατζίκ με 150 σπίτια και τρεις συνοικίες»*. Οι συνοικίες αυτές είναι οι σημερινοί οικισμοί Τυμφρηστός ή Πέρα Κάψη, Μεσαία Κάψη, Μεγάλη Κάψη. Το *Καψί* αναγράφεται επίσης στην πρόθεση της Ρεντίνας, στα φ.178α μαζί με τους οικισμούς Λουκάδα, Ρουσιανή, Μοιτζουράκι, Μερτηκάδα και την Λάσπη Καρπενησίου. Στα φ. 178β – 179α , υπάρχουν γραφές μεταγενέστερες της πρώτης.

Επίσημα αναφέρεται ως ξεχωριστός οικισμός με την ονομασία Πέρα Κάψη το 1908 στο ΦΕΚ 28Α - 08/02/1908 να προσαρτάται στον τότε δήμο Τυμφρηστού και το 1912 με το ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Μεγάλης Κάψης που υπάγεται στη δημοτική ενότητα Αγίου Γεωργίου Τυμφρηστού του Δήμου Μακρακώμης και σύμφωνα με την απογραφή του 2011 έχει πληθυσμό 215 κατοίκους.

## Παραπομπές


## Εξωτερικοί σύνδεσμοι
* Το δασικό χωριό στο Λιβαδάκι Φθιώτιδας| 08/01/2019| ΕΡΤ στο https://www.youtube.com/
* Μεσαιωνικά Φθιώτιδος-Φωκίδος: Φθιώτις. Μελεσίνα ... Μεγάλη Κάψη (Ναός Αγίας Τριάδος) από το Ιδρυματικό Αποθετήριο Πανεπιστημίου Θεσσαλίας
*Μετανάστες στην Αμερική από την Κάψη (Τυμφρηστό) Φθιώτιδος (1902-1921) από τον ιστότοπο http://amfictyon.blogspot.com/

Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Άρης Λυκογιάννης

Ο **Άρης (Αριστείδης) Λυκογιάννης** (10 Απριλίου 1969) είναι Έλληνας επαγγελματίας προπονητής καλαθοσφαίρισης στον Κολοσσό Ρόδου.

## Προπονητική σταδιοδρομία
Ήταν ο προπονητής του Ίκαρου Καλλιθέας από το 2009 έως το 2012, με τον οποίο κέρδισε το πρωτάθλημα της Α2 Εθνικής κατηγορίας το 2010. Τη σεζόν 2012-13 ήταν ο προπονητής της σουηδικής Σόλνα Βίκινγκς. Διετέλεσε προπονητής του Κολοσσού Ρόδου στην Α1 Εθνική από το 2014 έως το 2018. Κατά τη διάρκεια αυτής της περιόδου, έγινε επίσης για σύντομο χρονικό διάστημα βοηθός προπονητή στον Παναθηναϊκό το 2015. Το 2018, έγινε προπονητής του προσφάτως προβιβασμένου στην Α1 Εθνική, Χολαργού. Επέστρεψε για άλλη μια φορά στον Κολοσσό Ρόδου για τη σεζόν 2019-2020, αλλά αποχώρισε στις 3 Αυγούστου 2020.

Στις 10 Δεκεμβρίου 2020, ο Λυκογιάννης προσλήφθηκε ως προπονητής του ΠΑΟΚ, ενώ στις 31 Μαρτίου 2021 υπέγραψε την επέκταση του συμβολαίου του με την ομάδα για τρία ακόμη χρόνια. Μετά τον αποκλεισμό του ΠΑΟΚ στα προημιτελικά του Final 8 του Κυπέλλου Ελλάδος στις 16 Φεβρουαρίου 2023, ανακοινώθηκε η λύση της συνεργασίας τους. Ήταν προπονητής του Πανιωνίου μέχρι τα τέλη Μαρτίου 2025.

## Διακρίσεις

### Συλλογικές

* 2x Πρωτάθλημα Α2 Εθνικής: (2010, 2024)

## Παραπομπές


## Εξωτερικοί σύνδεσμοι

* Άρης Λυκογιάννης στο eurobasket.com

Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Σπόρτιγκ
Κατηγορία:Προπονητές καλαθοσφαίρισης Παγκρατίου
Κατηγορία:Προπονητές καλαθοσφαίρισης Ικάρου Καλλιθέας
Κατηγορία:Προπονητές καλαθοσφαίρισης Σόλνα Βίκινγκς
Κατηγορία:Προπονητές καλαθοσφαίρισης σουηδικών συλλόγων
Κατηγορία:Έλληνες προπονητές καλαθοσφαίρισης στο εξωτερικό
Κατηγορία:Προπονητές καλαθοσφαίρισης Κολοσσού Ρόδου
Κατηγορία:Προπονητές καλαθοσφαίρισης Α.Ε. Χολαργού
Κατηγορία:Προπονητές καλαθοσφαίρισης ΠΑΟΚ
Κατηγορία:Προπονητές καλαθοσφαίρισης Πανιωνίου
Τριμεθοπρίμη/σουλφαμεθοξαζόλη

Η **Τριμεθοπρίμη/σουλφαμεθοξαζόλη** (**ΤΜΠ/ΣΜΞ**), επίσης γνωστή ως **κοτριμοξαζόλη**, μεταξύ άλλων ονομάτων, είναι αντιβιοτικό που χρησιμοποιείται για τη θεραπεία μιας ποικιλίας βακτηριακών λοιμώξεων. Αποτελείται από τριμεθοπρίμη και σουλφαμεθοξαζόλη σε αναλογία ένα προς πέντε. Χρησιμοποιείται για την θεραπεία λοιμώξεων του ουροποιητικού συστήματος, λοιμώξεις του δέρματος του ανθεκτικού στην μεθικιλίνη χρυσίζοντος σταφυλόκοκκου, της διάρροιας των ταξιδιωτών, των λοιμώξεων του αναπνευστικού, της χολέρας και άλλων ασθενειών. Μπορεί να χρησιμοποιηθεί τόσο για τη θεραπεία όσο και για την πρόληψη της πνευμονίας της πνευμονοκύστης και της τοξοπλάσμωσης σε άτομα με HIV/AIDS και άλλα αίτια ανοσοκαταστολής. Χορηγείται από το στόμα ή ενδοφλεβίως.

Στις συχνές παρενέργειες περιλαμβάνεται η ναυτία, ο εμετός, το εξάνθημα και η διάρροια. Έπειτα από την χορήγηση του φαρμάκου μπορούν να εμφανιστούν περιστασιακά αλλεργικές αντιδράσεις και λοιμώξεις του κλοστριδίου του δύσκολου (Clostridium difficile). Η χρήση του στην εγκυμοσύνη δεν συνιστάται. Φαίνεται να είναι ασφαλές για χρήση κατά τη διάρκεια του θηλασμού όσο το μωρό είναι υγιές. Γενικά η χορήγηση του φαρμάκου οδηγεί στο βακτηριακό θάνατο. Γενικά η ΤΜΠ/ΣΜΞ επιδρά αναστέλλοντας την δημιουργία και χρήση του φυλλικού οξέος από τους μικροοργανισμούς.

Η ΤΜΠ/ΣΜΞ πωλήθηκε για πρώτη φορά το 1974. Συγκαταλέγεται στον Πρότυπο Κατάλογο Βασικών Φαρμάκων του ΠΟΥ. Είναι διαθέσιμο ως γενόσημο φάρμακα. Το 2017, ήταν το 121ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από έξι εκατομμύρια συνταγές.

## Παραπομπές

Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αντιβιοτικά
Σάρρεϋ (Καναδάς)

Το **Σάρρεϋ** () είναι πόλη στην επαρχία της Βρετανικής Κολομβίας του Καναδά, η οποία βρίσκεται νότια του ποταμού Φρέιζερ και βόρεια των συνόρων Καναδά-Ηνωμένων Πολιτειών. Αποτελεί μέλος του δήμου της περιφερειακής και μητροπολιτικής περιοχής του Μετρό Βανκούβερ. Είναι κυρίως προαστιακή πόλη. Στην απογραφή του 2021, το Σάρρεϋ είχε πληθυσμό 568.322 κατοίκους. Το Σάρρεϋ είναι η δεύτερη μεγαλύτερη σε πληθυσμό πόλη της επαρχίας μετά το Βανκούβερ και η τρίτη μεγαλύτερη σε έκταση μετά το Άμποτσφορντ και το Πρινς Τζορτζ. Επτά γειτονιές στο Σάρρεϋ έχουν οριστεί ως κέντρα της πόλης: Cloverdale, Fleetwood, Guildford, Newton, South Surrey και City Center που περιλαμβάνεται στο Whalley.

## Παραπομπές


Κατηγορία:Πόλεις της Βρετανικής Κολομβίας
Λόντον (Οντάριο)

Το **Λόντον** () είναι πόλη στο νοτιοδυτικό Οντάριο στον Καναδά, κατά μήκος της Λωρίδας Πόλεως του Κεμπέκ-Γουίντσορ. Η πόλη είχε πληθυσμό 422.324 κατοίκων σύμφωνα με την καναδική απογραφή του 2021. Το Λόντον βρίσκεται στη συμβολή του ποταμού Τεμς (Thames), περίπου 200 χλμ. από το Τορόντο και το Ντιτρόιτ· και περίπου 230 χλμ. από το Μπάφαλο της Νέας Υόρκης. Η πόλη του Λόντον αποτελεί ξεχωριστό δήμο, πολιτικά χωρισμένο από την Κομητεία Μίντλσεξ, αν και παραμένει η έδρα της κομητείας.

Το Λόντον και ο ποταμός Τεμς ονομάστηκαν το 1793 από τον Τζον Γκρέιβς Σίμκοου, ο οποίος πρότεινε την τοποθεσία ως την πρωτεύουσα του Άνω Καναδά. Ο πρώτος ευρωπαϊκός οικισμός ήταν μεταξύ του 1801 και 1804 από τον Πήτερ Χάγκερμαν. Το τότε χωριό ιδρύθηκε το 1826 και ενσωματώθηκε το 1855. Από τότε, το Λόντον έχει εξελιχθεί στον μεγαλύτερο νοτιοδυτικό δήμο του Οντάριο και την 11η μεγαλύτερη μητροπολιτική περιοχή του Καναδά, έχοντας προσαρτήσει πολλές από τις μικρότερες κοινότητες που το περιβάλλουν.

Το Λόντον είναι περιφερειακό κέντρο υγειονομικής περίθαλψης και εκπαίδευσης, το οποίο φιλοξενεί το Πανεπιστήμιο του Δυτικού Οντάριο (το οποίο αυτονομάζεται «Δυτικό Πανεπιστήμιο»), το Κολέγιο Φάνσοου και πολλά νοσοκομεία (συμπεριλαμβανομένου και ενός Πανεπιστημιακού Νοσοκομείου). Η πόλη φιλοξενεί μια σειρά από μουσικά και καλλιτεχνικά εκθέματα και φεστιβάλ, τα οποία συμβάλλουν στην τουριστική βιομηχανία της, αλλά η οικονομική της δραστηριότητα επικεντρώνεται στην εκπαίδευση, την ιατρική έρευνα, την ασφάλιση και την τεχνολογία πληροφοριών. Το πανεπιστήμιο και τα νοσοκομεία του Λόντον συγκαταλέγονται στις δέκα κορυφαίες εργοδότριες εταιρείες του. Το Λόντον βρίσκεται στη διασταύρωση των αυτοκινητοδρόμων 401 και 402, συνδέοντάς το με το Τορόντο, το Γουίντσορ και τη Σάρνια. Διαθέτει επίσης ένα διεθνές αεροδρόμιο και σταθμούς τρένων και λεωφορείων.

## Παραπομπές


Κατηγορία:Πόλεις του Οντάριο
Μακλούμπα

thumb|250px|Μακλούμπα
Η **μακλούμπα** ή **μαγκλούμπα** () είναι παραδοσιακό ιρακινό, λιβανέζικο, παλαιστινιακό, και ιορδανικό πιάτο που σερβίρεται σε ολόκληρη την περιοχή του Λεβάντε. Αποτελείται από κρέας, ρύζι και τηγανητά λαχανικά που τοποθετούνται σε μια κατσαρόλα που αναποδογυρίζεται όταν σερβίρεται, εξ ου και το όνομα μακλούμπα, που μεταφράζεται κυριολεκτικά ως "ανάποδα". Το πιάτο χρονολογείται από αιώνες και βρίσκεται στο κιτάμπ-αλ-ταμπίκχ, μια συλλογή από συνταγές του 13ου αιώνα.
μικρογραφία| Τα στρώματα της μακλούμπας

## Συστατικά
Η μακλούμπα μπορεί να περιλαμβάνει μια ποικιλία λαχανικών, όπως τηγανητές ντομάτες, πατάτες, κουνουπίδι και μελιτζάνα, που συνοδεύονται είτε από κοτόπουλο ή αρνί. Τα πιο συνηθισμένα είναι το κουνουπίδι και η μελιτζάνα. Όλα τα συστατικά τοποθετούνται προσεκτικά στην κατσαρόλα σε στρώσεις, έτσι ώστε όταν το δοχείο αντιστρέφεται για σερβίρισμα, το πιάτο μοιάζει με στρώμα κέικ.

Η μακλούμπα συνήθως διακοσμείται με κουκουνάρι και ψιλοκομμένο φρέσκο μαϊντανό. Μερικές φορές σερβίρεται με σαλάτα και φρέσκο γιαούρτι και συχνά προετοιμάζεται για γιορτές και μεγάλες συγκεντρώσεις.

## Δείτε επίσης
* Αραβική κουζίνα
* Αιγυπτιακή κουζίνα
* Ισραηλινή κουζίνα
* Ιορδανική κουζίνα
* Λιβανέζικη κουζίνα
* Παλαιστινιακή κουζίνα

## Παραπομπές


## Εξωτερικοί σύνδεσμοι

* Μακλούμπα (Αναποδογυρισμένο κοτόπουλο και ρύζι)

Κατηγορία:Τρόφιμα με βάση το ρύζι
Κατηγορία:Συριακή κουζίνα
Κατηγορία:Ισραηλινή κουζίνα
Κατηγορία:Κουζίνα της Μέσης Ανατολής
Κατηγορία:Μεσογειακή κουζίνα
Κατηγορία:Λιβανέζικη κουζίνα
Κατηγορία:Ιρακινή κουζίνα
Κατηγορία:Παλαιστινιακή κουζίνα
Κατηγορία:Ιορδανική κουζίνα
Κατηγορία:Αιγυπτιακή κουζίνα
Κατηγορία:Αραβική κουζίνα
Κατηγορία:Λεβαντίνικη κουζίνα
Μανάκις

Το **Μανάκις** () είναι δημοφιλές φαγητό της λεβαντίνικης κουζίνας και αποτελείται από ζύμη με επικάλυψη από θυμάρι, τυρί ή κιμά. Παρομοίως με την πίτσα, μπορεί να κοπεί σε κομμάτια ή να διπλωθεί, και σερβίρεται τόσο για πρωινό όσο και για μεσημεριανό. Η λέξη *μανάκις* είναι ο πληθυντικός της Αραβικής λέξης *μανγκούσα* (από τη ρίζα του ρήματος *ναγκάσα* που σημαίνει 'να χαράξεις'), σημαίνοντας πως αφού ανοιχτεί η ζύμη, πιέζεται με τις άκρες των δακτύλων για να δημιουργηθούν μικρά λακάκια, ώστε η επικάλυψη να εισέλθει σε αυτα.

Παραδοσιακά, οι γυναίκες ψήνουν τη ζύμη σε κοινόχρηστο φούρνο το πρωί για να παρέχουν στις οικογένειές τους την καθημερινή ανάγκη τους σε ψωμί, ενώ ετοιμάζουν μικρότερες μερίδες με διαφορετικές επικαλύψεις για πρωινό.

Το Μανάκις είναι δημοφιλές σε όλο το Λεβάντε, ενώ μπορούμε να το συναντήσουμε και σε γειτονικές περιοχές και σε κέντρα με μετανάστες από το Λεβάντε.

## Κλασικές επικαλύψεις
*Ζάταρ (): Η πιο δημοφιλής μορφή μανάκις χρησιμοποιεί ως επικάλυψη το ζάταρ (αλεσμένο ξηρό θυμάρι, ρίγανη, ματζουράνα ή κάποιος συνδυασμός τους, ανακατεμένα με φρυγανισμένους σπόρους σουσαμιού, αλάτι και άλλα μπαχαρικά όπως το σουμάκ). Το ζάταρ ανακατεύεται με ελαιόλαδο και απλώνεται πάνω στη ζύμη κι έπειτα, το μανάκις ψήνεται στον φούρνο. Το μανάκις με ζάταρ αποτελεί αγαπημένο πρωινό πιάτο στη Λεβαντιανή κουζίνα.  Σερβίρεται επίσης ως μεζές ή ως σνακ μαζί με τσάι μέντας και τυρί φέττα.
*Τυρί (): Υπάρχουν δύο βασικά είδη τυριού που χρησιμοποιούνται στο μανάκις· το ακκάουι () και το κασκαβάλ (). Ένα τρίτο τυρί, το τζφατ (Εβραϊκά:צפתית), χρησιμοποιείται μόνο στο Ισραήλ. Περιστασιακά προστίθεται ζάταρ στο μανάκις με τυρί για ενίσχυση της γεύσης.
*Αρνίσιος κιμάς (): Αποκαλείται επίσης *[[σφίχα]]* και ως επικάλυψη περιέχει αρνίσιο κιμά. Σερβίρεται ως μερημεριανό λόγω των πιο βαριών συστατικών του. Ο κιμάς ανακατεύεται με μικρά κομμάτια ψιλοκομμένης ντομάτας και λάδι λαχανικών. Σερβίρεται προαιρετικά με αλεσμένο πιπέρι ή τουρσί και γιαούρτι. 
*Κασκ (): Παρασκευάζεται κυρίως στο Ιράν και είναι μείγμα στραγγισμένου ή αποξηραμένου γιαουρτιού που έχει υποστεί ζύμωση και λεπτώς αλεσμένου σιταριού το οποίο μπορεί να χρησιμοποιηθεί μόνο του ή σε συνδυασμό με άλλες επικαλύψεις, όπως καρύδια ή κρεμμύδια, απλωμένα μέσα στο ψωμί.
*Τσίλι (
*Σπανάκι (), σέσκουλο ()

## Δείτε επίσης
*Χατσαπούρι
*Μουσάχαν

## Παραπομπές


Κατηγορία:Αραβική κουζίνα
Κατηγορία:Κουζίνα της Μέσης Ανατολής
Κατηγορία:Μεσογειακή κουζίνα
Κατηγορία:Λεβαντίνικη κουζίνα
Σφίχα

Το **Σφίχα** ( *sfīḥah*) είναι πιάτο το οποίο αποτελείται από επίπεδο ψωμί μαγειρεμένο με επικάλυψη κιμά, συχνά από αρνίσιο κρέας, αρωματισμένο με κρεμμύδι, ντομάτα, κουκουνάρια και μπαχαρικά. Παραδοσιακά το συναντάμε στις κουζίνες του Λεβάντε και είναι στενά συνδεδεμένο με τα πιάτα μανάκις και λαχματζούν.

Το σφίχα έχει γίνει δημοφιλές στη Βραζιλία, όπου είναι γνωστό με το όνομα **εσφίχα ή εσφίρα**, όταν μεταφέρθηκε εκεί με τους μετανάστες από  Συρία και Λίβανο.

## Ιστορία
Τα επίπεδα ψωμιά είναι εμφανίζονται στις κουζίνες των περιοχών Λεβάντε και της Εύφορης Ημισελήνου από τα προϊστορικά χρόνια. Ψήνονταν σε ζεστές επιφάνειες όπως πέτρες, μεταλλικούς ταβάδες, φούρνους ταμπούν ή ταντούρ. Στον μεσαιωνικό Αραβικό κόσμο, με την ανάπτυξη των φούρνων από τούβλα, αναδύθηκε μία ποικιλία επίπεδων γεμιτσών ή με επικάλυψη ψωμιών, μεταξύ αυτών και του σφίχα, τα οποία εξαπλώθηκαν στην Οθωμανική Αυτοκρατορία.

Στη Βραζιλία, το εσφίχα έγινε δημοφιλές στα τέλη του 20ού αιώνα κι από τότε αποτελεί ένα από τα πιο γνωστά γρήγορα φαγητά.

## Κύρια συστατικά
Κάθε οικογένεια έχει τη δική της προτίμηση στο τι να προσθέσει, επιπρόσθετα από το κρέας. Στον Λίβανο, τα βασικά συστατικά είναι: κρέας, κρεμμύδια, ντομάτες, κουκουνάρια, αλάτι, πιπέρι και αρτύματα όπως κανέλα, σουμάκ ή μελάσα ροδιού. Η περιοχή της Μπάαλμπεκ είναι ιδιαίτερα γνωστή για το σφίχα της. Στη Συρία, στην Παλαιστίνη και στην Ιορδανία, το σφίχα παρασκευάζεται με παρόμοιο τρόπο με αρνίσιο κιμά, μαζί με βότανα και μπαχαρικά, ντομάτες, κρεμμύδια και άλλα συστατικά.

Το εσφίχα στη Βραζιλία ψήνεται στον φούρνο και τα επίπεδα ψωμάκια έχουν διάμετρο περίπου 4 ίντσες και επικαλύπτονται με κρέας ή διπλώνονται σε τριγωνικό σχήμα όπως το φαταγιέρ. Η επικάλυψή τους μπορεί να περιλαμβάνει διάφορα υλικά όπως τυρί, γιαούρτι, αρνίσιο κρέας, βοδινό κρέας ή λαχανικά.

## Δείτε επίσης
* Λαχματζούν
* Μανάκις

## Παραπομπές


Κατηγορία:Αραβική κουζίνα
Κατηγορία:Ιρακινή κουζίνα
Κατηγορία:Λιβανέζικη κουζίνα
Κατηγορία:Παλαιστινιακή κουζίνα
Κατηγορία:Συριακή κουζίνα
Κατηγορία:Ισραηλινή κουζίνα
Κατηγορία:Βραζιλιάνικη κουζίνα
Κατηγορία:Λεβαντίνικη κουζίνα
Καστρί Φθιώτιδας

Το **Καστρί** είναι πεδινό χωριό της Στερεάς Ελλάδας στην Περιφερειακή Ενότητα Φθιώτιδας, σε υψόμετρο 108 μέτρα.

## Γεωγραφία - Ιστορία
Το Καστρί βρίσκεται στην κοιλάδα του Σπερχειού, δίπλα στις βόρειες όχθες του και τη συμβολή του ποταμού με τον παραπόταμό του Ίναχο (Βίστριζα). Απέχει  10 χλμ. ΒΑ. από τη Σπερχειάδα και 26 χλμ. Δ.-ΒΔ. από τη Λαμία. Βόρεια του χωριού είναι η Γραμμένη, δίπλα και νοτιοανατολικά το Παλιούρι, νοτιοδυτικά και στην απέναντι πλευρά του Σπερχειού η Μεσοποταμιά, ενώ στα δυτικά βρίσκεται η Μάκρη. Σε χαμηλό λόφο, στη βόρεια άκρη του χωριού, υπάρχουν τα ερείπια κάστρου άγνωστης χρονολόγησης στο οποίο οφείλεται και η ονομασία του. Αναφέρεται από την εποχή της Τουρκοκρατίας και ο Γάλλος περιηγητής Φρανσουά Πουκεβίλ το απογράφει (γύρω στο 1810) ως *Καστρίτι* και το *"κατατάσσει στο τμήμα «Πολιτοχώρια» του Κτηματολογίου Πατρατζίκ (Υπάτης) με 20 σπίτια"*.

## Διοικητικές μεταβολές
Μετά την απελευθέρωση το χωριό αναφέρεται επίσημα ως Καστρί το 1845 στο ΦΕΚ 32Α - 08/12/1845 να προσαρτάται στον τότε δήμο Μακρακώμης. Το 1928 με το ΦΕΚ 240Α - 15/11/1928  ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης»  συναποτελεί με το Παλιούρι τη **Δημοτική Κοινότητα Καστρίου**, που υπάγεται στη Δημοτική Ενότητα Μακρακώμης του Δήμου Μακρακώμης και, σύμφωνα με την Απογραφή του 2021, ως κοινότητα έχει συνολικό πληθυσμό 458 μόνιμους κατοίκους ενώ ως οικισμός 360.

## Σημείωση
Το Καστρί και το ερειπωμένο του κάστρο δεν πρέπει να συγχέεται με την συνώνυμη τοποθεσία και αρχαιολογικό χώρο «Καστρί», σε απόσταση 1,5 χλμ. βόρεια της Μακρακώμης, όπου υπάρχουν *«λείψανα τείχους μετά πύργων αρχαίας πόλεως επί υψώματος 384 μ.»*

## Παραπομπές


Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Εθνικό Μουσείο Προϊστορίας

Το **Εθνικό Μουσείο Προϊστορίας** (Γαλλικά: Le musée national de Préhistoire) είναι ένα Εθνικό μουσείο της Γαλλίας που ιδρύθηκε το 1918 στην κοινότητα Λεζ Εϊζί-ντε-Τεγιάκ-Σιρέιγ, στο νομό Δορδόνης, στην περιοχή της Νέας Ακουιτανίας, στον χώρο όπου παλαιότερα υπήρχε το κάστρο του Ταγιάκ.

## Παρουσίαση
αριστερά|μικρογραφία|250x250εσ|Μία από τις βιτρίνες με εκθέματα
μικρογραφία|250x250εσ|Φιγούρα βίσωνα, ελεφαντόδοντο, 10 εκ.
Το Εθνικό Μουσείο Προϊστορίας παρουσιάζει ένα εξαιρετικά πλούσιο προϊστορικό παρελθόν με εκθέματα στην αρχική τους τοποθεσία (*[[in situ]]*) και διατηρεί περίπου 6 εκατομμύρια αντικείμενα. Το μουσείο, που βρίσκεται στο κέντρο του «μουσειακού χώρου» που αποτελεί η κοιλάδα του ποταμού Βεζέρ με προϊστορικές τοποθεσίες και ζωγραφισμένα σπήλαια , είναι αποτέλεσμα της ταχέως αναπτυσσόμενης αρχαιολογικής έρευνας και συγκεντρώνει μία από τις πιο σημαντικές παλαιολιθικές συλλογές στη Γαλλία: εργαλεία από οστά και κέρατα, τάφοι, πανίδα και η πρώτη συλλογή Παλαιολιθικής τέχνης στον κόσμο σε χαραγμένα ή σκαλιστά αντικείμενα.

Στο μουσείο παρουσιάζονται τα παλαιότερα ίχνη που άφησε ο άνθρωπος στη Γαλλία. Σε πολλές βιτρίνες εκτίθενται πέτρινα εργαλεία, αντικείμενα τέχνης από οστά ή ελεφαντόδοντο, αναπαραστάσεις σε φυσικό μέγεθος προϊστορικών ανθρώπων και εξαφανισμένων ζώων που μας επιτρέπουν να κατανοήσουμε την ανθρώπινη εξέλιξη για 400.000 χρόνια, μέσα σε ένα περιβάλλον σύγχρονης αρχιτεκτονικής.

## Επέκταση
Η νέα επέκταση, που ολοκληρώθηκε το 2004, καταλαμβάνει νέα κτίρια σχεδιασμένα από τον αρχιτέκτονα Ζαν-Πιέρ Μπυφί, με περισσότερα από 3.600 τετραγωνικά μέτρα νέων επιφανειών, μεταξύ των οποίων 700 τ.μ. εκθεσιακών χώρων.

## Εξωτερικοί σύνδεσμοι

* Η ιστοσελίδα του μουσείου (γαλλικά, αγγλικά)

## Παραπομπές


Κατηγορία:Μουσεία στη Γαλλία
Σαρλό

Ο **Σαρλό** (σε πολλές γλώσσες *Charlot*, πρωτότυπη ονομασία: **The Tramp**) είναι ο διασημότερος κινηματογραφικός χαρακτήρας που υποδύθηκε ο Βρετανός ηθοποιός Τσάρλι Τσάπλιν, καθώς κι ένας από τους εμβληματικότερους γενικότερα του παγκόσμιου κινηματογράφου κατά την περίοδο της βωβής εποχής. Με την ονομασία *The Tramp* υπάρχει και ομώνυμη ταινία του 1915, την οποία έγραψε και σκηνοθέτησε ο ίδιος ο Τσάπλιν. Ο Τσάπλιν, μέσω του χαρακτήρα του, απέδιδε και τους κοινωνικούς του σχολιασμούς. Όντας ένας από τους διασημότερους χαρακτήρες παγκοσμίως έτυχε πολλές μιμήσεις, ενώ χρησιμοποιήθηκε και σε άλλες ταινίες, όπως κινούμενα σχέδια. Ο Γουώλτ Ντίσνεϋ, είπε ότι κατά κάποιο τρόπο τον ενέπνευσε στη δημιουργία του περίφημου χαρακτήρα του Mickey Mouse.

Ο χαρακτήρας Σαρλό αποδόθηκε από τον Τσάπλιν ως ένας ενήλικας που σε πολλές περιπτώσεις συμπεριφέρεται σαν παιδί, που όμως γενικά είναι καλόκαρδος. Ένα από τα κύρια χαρακτηριστικά, βέβαια, είναι η αλήτική ζωή που έκανε, αφού ήταν και άστεγος και χωρίς εισόδημα, ενώ παράλληλα προσπαθούσε να έχει την αξιοπρέπεια ενός τζέντλεμαν, παρά την κοινωνική του θέση. Παρόλα αυτά, προσπαθεί να εργαστεί για να επιτύχει στα διάφορα σχέδια του, ενώ καμιά φορά σκαρφίζεται και άλλα μέσα. Στις περισσότερες περιπτώσεις ο Σαρλό έχει πρόβλημα και με την αστυνομία, η οποία φυσικά δεν μπορεί να ανεχτεί τις αλλόκοτες πράξεις του. Φυσικά, άλλο αξιοσημείωτο γνώρισμα του χαρακτήρα ήταν κι ο αλλόκοτος ρουχισμός του, με το υπερμέγεθες παντελόνι του και τα παπούτσια του, το καπέλο του και το μπαστούνι του.  

Αν και ο χαρακτήρας δεν είναι πάντα ο ίδιος, σε γενικές γραμμές ακολουθούσε τα παραπάνω. Επίσης, σπάνια εμφανιζόταν το όνομα του χαρακτήρα στην οθόνη, τον οποίον ο ίδιος ο Τσάπλιν αποκολούσε "ο φιλαράκος" (σε ελεύθερη απόδοση του "the little fellow"), ενώ κάποιες φορές αποκαλούνταν απλά και Charlie. Ο Τσάπλιν είχε περιγράψει τον χαρακτήρα ως «*a tramp, a gentleman, a poet, a dreamer, a lonely fellow, always hopeful of romance and adventure [...]*'». Ο χαρακτηήρας εμφανίστηκε για πρώτη φορά το 1914 στο έργο *Kid Auto Races at Venice* και για τελευταία στο εμβληματικό *[[Μοντέρνοι Καιροί|Modern Times]]* (1936), στο οποίο για πρώτη φορά ο χαρακτήρας αποκτάει φωνή, όταν ο Τσάπλιν τραγουδάει στο τέλος της ταινίας.

## Παραπομπές


## Περαιτέρω ανάγνωση
* Kevin Scott Collier. *The Chaplin Animated Silent Cartoons*. CreateSpace Independent Publishing Platform, 2019. 

## Εξωτερικοί σύνδεσμοι

Κατηγορία:Τσάρλι Τσάπλιν
Κατηγορία:Φανταστικοί χαρακτήρες
Γραμμένη Φθιώτιδας

Η **Γραμμένη** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 180 μέτρα.

## Γεωγραφία - Ιστορία
Η Γραμμένη βρίσκεται στα βόρεια της κοιλάδας του Σπερχειού και στους νοτιοδυτικούς πρόποδες του όρους Όθρυς. Απέχει 13 χλμ. ΒΑ. από τη Σπερχειάδα, 25 χλμ. Δ.-ΒΔ. από τη Λαμία και είναι ανάμεσα στο Αρχάνι (ΒΔ.) και το Καστρί (ΝΑ.). Ενοριακή εκκλησία είναι του Αγίου Νικολάου (ο εν Βουνένοις) που πανηγυρίζει στις 9 Μαΐου. Στο χωριό δραστηριοποιείται ο Εξωραϊστικός & Πολιτιστικός Σύλλογος Γυναικών Γραμμένης Φθιώτιδας.

Η Γραμμένη αναφέρεται πριν την Επανάσταση του 1821 από τον Γάλλο περιηγητή Φρανσουά Πουκεβίλ ο οποίος το *"κατατάσσει στο «Γιανουλάδι» του κτηματολογίου του Πατρατζίκ (Υπάτης) ως Γδαρμένη Ράχη με 40 σπίτια"* ενώ καταγράφεται και στην πρόθεση της Ρεντίνας. Υπήρξε μαζί με τους οικισμούς Μάραθο, Καναπίτζα, Παλιούρι και Αρχάνι τσιφλίκι του Αλή πασά και όταν απελευθερώθηκε η Ελλάδα καταχωρήθηκε στην κατηγορία Εθνικές γαίες.

## Διοικητικά
Μετά την απελευθέρωση το χωριό αναφέρεται επίσημα ως *Γραμμένη Ράχη* το 1835 να προσαρτάται στον τότε δήμο Μάκριδος (Παραχελωϊτών). Το 1912 με το ΦΕΚ 261Α - 31/08/1912 το όνομά της διορθώθηκε σε Γραμμένη και ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί τη Δημοτική Κοινότητα Γραμμένης που υπάγεται στη Δημοτική Ενότητα Μακρακώμης του Δήμου Μακρακώμης.

Σύμφωνα με την Απογραφή του 2021, έχει πληθυσμό 301 μόνιμους κατοίκους.

## Παραπομπές


Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Ο Μεσσίας (τηλεοπτική σειρά)

**O Mεσσίας ***([[Αγγλική γλώσσα|αγγλικά]]: *'Τhe Messiah**, [[Αραβική γλώσσα|αραβικά]]: **مسيح**, [[Εβραϊκή γλώσσα|εβραϊκά]]: **איש הניסים*')* είναι τηλεοπτική σειρά Αμερικανικής παραγωγής, που προβλήθηκε πρώτη φορά στο Netflix, την 1 Ιανουαρίου 2020. Η πρώτη σεζόν περιλαμβάνει 10 επισόδεια.

Στις 26 Μαρτίου 2020 το Νέτφλιξ ανακοίνωσε ότι δεν θα ανανεώσει τη σειρά για δεύτερη σεζόν.

## Πλοκή
Σε μία εναλλακτική πραγματικότητα, το 2019, το Ισλαμικό Κράτος επεκτείνεται νότια στη Συρία και απειλεί να καταλάβει τη Δαμασκό. Όμως μία αμμοθύελλα χτυπά την περιοχή και ως από θαύμα διαλύει τους τζιχαντιστές. Τότε, ένας μυστήριος ανδρας (ονόματι Αλ-Μασίχ), εμφανίζεται στη μέση της θύελλας και κηρύττει σε ντόπιους. Στη διαδρομή του σε Δαμασκό, Ιερουσαλήμ, Τέξας και Ουάσινγκτον πραγματοποεί διάφορα θαύματα και αποκτά εκατομμύρια πιστούς. Ενώ αυτός ισχυρίζεται ότι είναι αγγελιοφόρος του Θεού και ότι έρχεται η μέρα της Κρίσης, μία ψυχρή πράκτορας της CIA και ένας κατεστραμμένος πράκτορας της Μοσάντ προσπαθούν να αποδείξουν ότι ο Αλ-Μασίχ δεν είναι ο Μεσσίας. Εν τω μεταξύ ο Αλ-Μασίχ έχει επηρεάσει τον κόσμο σε διεθνές επίπεδο, προκαλώντας ταραχές στις ΗΠΑ και εξέγερση στην Παλαιστίνη. Είναι τελικά αυτός ο άνθρωπος ο Μεσσίας, ο Αντίχριστος, τρομοκράτης ή ένας απλός τσαρλατάνος;

## Ηθοποιοί
* Μεχντί Ντέμπι, ως *Αλ-Μασίχ* (*Πάιαμ Γκολσίρι*)
* Τόμερ Σίσλεϊ, ως ο πράκτορας της Μοσάντ *Αβιράμ Νταχάν*
* Μισέλ Μόναγκαν, ως η πράκτορας της CIA *Έβα Γκέλερ*
* Τζόν Όρτιζ, ως ο ιερέας *Φίλιξ Ιγκέιρο*
* Μελίντα Χάμιλτον, ως η γυναίκα του ιερέα *Άννα Ιγκέιρο*
* Στεφάνια ΛαΒί Όουεν, ως η κόρη του ιερέα *Ρεμπέκα Ιγκέιρο*
* Τζέιν Άνταμς, ως η *Μίριαμ Κίναλι*
* Σααγίντ Ελ Αλάμι, ως ο ακόλουθος του Αλ-Μασίχ *Τζιμπρίλ Μεδίνα*
* Φάρες Λαντούλσι, ως ο *Σαμίρ*
* Γουίλ Τραβάλ, ως ο *Γουίλ Μάδερ*
* Ντέρμοντ Μουλρόνεϊ, ως ο Πρόεδρος *Τζον Γιάνγκ*

## Μάρκετινγκ
Στις 3 Δεκεμβρίου του 2019, το Νέτφλιξ δημοσίευσε το πρώτο τρέιλερ της σειράς.

## Προβλήματα
Παρ' όλη την επιτυχία του, η σειρά πήρε αρνητικές κριτικές από ένα μέρος του Μουσουλμανικού κοινού. Στις 19 Δεκεμβρίου του 2019, το Βασιλικό Συνέδριο Κινηματογράφου της Ιορδανίας ζήτησε από το Νέτφλιξ να απαγορεύσει στους συνδρομητές από την Ιορδανία να δουν τον *Μεσσία* εξαιτίας του ευαίσθητου ζητήματος στο οποίο αναφέρεται και του αμφιλεγόμενου θρησκευτικού θέματος που αναδεικνύεται από τη σειρά.

## Παραπομπές


Μεσσιας
Υδραϊκός Ναυτικός Όμιλος

μικρογραφία|Έμβλημα Υδραϊκού Ναυτικού Ομίλου
Ο **Υδραϊκός Ναυτικός Όμιλος** είναι ελληνικός αθλητικός σύλλογος ο οποίος δραστηριοποιείται στον υγρό στίβο και το κύριο τμήμα του είναι το τμήμα της υδατοσφαίρισης ανδρών όπου συμμετέχει ανελλιπώς στην Α1 κατηγορία υδατοσφαίρισης ανδρών από την αγωνιστική περίοδο 2014–15.

Ιδρύθηκε στις 7 Αυγούστου 1955 με σκοπό τη μετάδοση της αγάπης προς τη θάλασσα και την ανάπτυξη και τέλεση Ναυτικών Αθλημάτων, όπως γράφεται στο πρώτο καταστατικό του Ομίλου το οποίο υπογράφουν ο Πρόεδρος Παντελής Κουντουριώτης και ο Γεν. Γραμματέας Ιωάννης Μύρικλης. Σήμερα αριθμεί 200 περίπου μέλη και το Διοικητικό Συμβούλιο είναι εννιαμελές. 

Έδρα του συλλόγου είναι το Κολυμβητήριο Αλίμου στα νότια προάστια της Αθήνας. Αν και η παραδοσιακή του έδρα είναι στην Ύδρα όμως λόγω της έλλειψης κολυμβητηρίου στο νησί της Ύδρας έχει μετακομίσει στο παραθαλάσσια προάστια της Αθήνας.

Στα πρώτα βήματα του Υδραϊκού στη δεύτερη και τρίτη κατηγορία έχουν αγωνιστεί μεγάλοι παίκτες του αθλήματος αλλά και στα χρόνια της παρουσίας στην Α1, έχουν φορέσει το σκουφάκι του Υδραϊκού μεταξύ άλλων οι Φώτης Μπλάνης, Κώστας Κοκκινάκης, Νίκος Στελλάτος, Αντώνης Βλοντάκης, Μάριος Χατζηκυριακάκης, Θοδωρής Καλακώνας, Κωνσταντίνος Φλέγκας, Φίλιππος Καϊάφας, Κωνσταντίνος Δάνδολος.

Στη σεζόν 2019–20 είχε μια εξαιρετική πορεία στην Ελλάδα τερματίζοντας τρίτος και είχε το δικαίωμα να συμμετάσχει σε ευρωπαϊκό κύπελλο.

Για τη σεζόν του 2020–21 είχε το δικαίωμα συμμετοχής σε ευρωπαϊκό πρωτάθλημα και συγκεκριμένα να συμμετάσχει στα προκριματικά της κορυφαίας διασυλλογικής διοργάνωσης για ομάδες υδατοσφαίρισης ανδρών. Έπρεπε να ταξιδέψει στη Σικελία της Ιταλίας για τα προκριματικά, όμως λόγω της ακύρωσης της πτήσης του εξαιτίας της πανδημίας αποκλείστηκε από την ευρωπαϊκή ομοσπονδία, ενώ το ίδιο συνέβη και με μια άλλη ομάδα.

## Αγωνιστική παρουσία στην Α1

* 2014–15: 5η θέση / 12 ομάδες
* 2015–16: 5η θέση / 12 ομάδες
* 2016–17: 7η θέση / 12 ομάδες
* 2017–18: 4η θέση / 12 ομάδες
* 2018–19: 6η θέση / 12 ομάδες
* 2019–20: 3η θέση / 12 ομάδες
* 2020–21: 5η θέση / 14 ομάδες
* 2021–22: 5η θέση / 16 ομάδες
* 2022–23: 10η θέση / 16 ομάδες
* 2023–24: 8η θέση / 16 ομάδες

## Παραπομπές



Κατηγορία:Ιδρύσεις αθλητικών συλλόγων το 1955
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι συγχρονισμένης κολύμβησης
Κατηγορία:Ελληνικοί ναυτικοί όμιλοι
Κατηγορία:Ύδρα
Νορφλοξασίνη

Η **νορφλοξασίνη**, που πωλείται με την επωνυμία **Norocin** μεταξύ άλλων, είναι αντιβιοτικό που ανήκει στην κατηγορία των φθοροκινολόνων. Χρησιμοποιείται για τη θεραπεία λοιμώξεων του ουροποιητικού συστήματος, των γυναικολογικών λοιμώξεων, της φλεγμονής του προστάτη, της γονόρροιας και της μόλυνσης της ουροδόχου κύστης.Έχει ένα ευρύ φάσμα αντιμικροβιακής δραστηριότητας έναντι gram-θετικών και gram-αρνητικών αερόβιων παθογόνων. Οι οφθαλμικές σταγόνες εγκρίθηκαν για χρήση σε παιδιά ηλικίας άνω του ενός έτους.

Συχνές παρενέργειες περιλαμβάνουν κεφαλαλγία, ναυτία, διάρροιες και έμετους. Η νορφλοξασίνη σχετίζεται επίσης με μια σειρά από σπάνιες σοβαρές ανεπιθύμητες ενέργειες, καθώς και αυτόματες ρήξεις τένοντα και μη αναστρέψιμη περιφερική νευροπάθεια. Τα προβλήματα του τένοντα μπορεί να εκδηλωθούν πολύ μετά την ολοκλήρωση της θεραπείας και σε σοβαρές περιπτώσεις μπορεί να οδηγήσει σε δια βίου αναπηρία. Η νορφλοξασίνη δρα εμποδίζοντας τη βακτηριακή DNA γυράση και την τοποϊσομεράση ΙΙ, εμποδίζοντας την αναπαραγωγή των βακτηρίων.

Η νορφλοξασίνη πατενταρίστηκε το 1977 και εγκρίθηκε για ιατρική χρήση το 1983.

## Ιατρικές χρήσεις
Η αρχική έγκριση από τον Οργανισμό Τροφίμων και Φαρμάκων των ΗΠΑ (FDA) το 1986 περιλάμβανε τις ακόλουθες ενδείξεις:

* Μη επιπλεγμένες λοιμώξεις του ουροποιητικού συστήματος (συμπεριλαμβανομένης της κυστίτιδας)
* Επιπλεγμένες λοιμώξεις του ουροποιητικού συστήματος (περιορισμένη χρήση) 
* Μη επιπλεγμένη γονόρροια της ουρήθρας και του τραχήλου της μήτρας ( *ωστόσο αυτή η ένδειξη δεν θεωρείται πλέον αποτελεσματική από ορισμένους ειδικούς λόγω της βακτηριακής αντοχής* ) 
* Προστατίτιδα λόγω *[[Εσερίχια κόλι|Escherichia coli]]* . 
* Θεραπεία της σύφιλης: Η νορφλοξασίνη δεν έχει αποδειχθεί αποτελεσματική στη θεραπεία της σύφιλης. Οι αντιμικροβιακές ουσίες που χρησιμοποιούνται σε υψηλές δόσεις για μικρά χρονικά διαστήματα για τη θεραπεία της γονόρροιας μπορεί να καλύψουν ή να καθυστερήσουν τα συμπτώματα της επώασης της σύφιλης. 

## Παραπομπές


Κατηγορία:Αντιβιοτικά
Κατηγορία:Πιπεραζίνες
Κατηγορία:Οργανικές ενώσεις φθορίου
Κατηγορία:Κινολόνες
Εναλαπρίλη

Η **εναλαπρίλη**, που πωλείται με το εμπορικό σήμα **Vasotec** μεταξύ άλλων, είναι φάρμακο αναστολέας ΜΕΑ που χρησιμοποιείται για τη θεραπεία της υψηλής αρτηριακής πίεσης, της διαβητικής νεφρικής νόσου και της καρδιακής ανεπάρκειας. Για την καρδιακή ανεπάρκεια, χρησιμοποιείται γενικά με διουρητικό, όπως η φουροσεμίδη. Χορηγείται από το στόμα ή με ένεση σε φλέβα.  Η έναρξη των επιδράσεων είναι συνήθως εντός μίας ώρας όταν λαμβάνεται από το στόμα και διαρκεί έως και μια ημέρα.

Συχνές ανεπιθύμητες ενέργειες περιλαμβάνουν πονοκέφαλο, κόπωση, αίσθημα ζάλης με στάση και βήχα. Σοβαρές παρενέργειες περιλαμβάνουν αγγειοοίδημα και χαμηλή αρτηριακή πίεση. Η χρήση κατά τη διάρκεια της εγκυμοσύνης πιστεύεται ότι προκαλεί βλάβη στο μωρό. Είναι στην οικογένεια αναστολέων μετατρεπτικού ενζύμου αγγειοτενσίνης (ΜΕΑ). 

Η εναλαπρίλη κατοχυρώθηκε με δίπλωμα ευρεσιτεχνίας το 1978 και τέθηκε σε ιατρική χρήση το 1984. Συμπεριλαμβάνεται στον κατάλογο  βασικών φαρμάκων του Παγκόσμιου Οργανισμού Υγείας. Το 2017, ήταν το 122ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από έξι εκατομμύρια συνταγές.

## Παραπομπές


Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Προφάρμακα
Κατηγορία:Καρβοξυλικοί εστέρες
Κατηγορία:Αντιυπερτασικοί παράγοντες
Κατηγορία:Πυρρολιδίνες
Σοφία Ρούμπου

Η ***Σοφία Ρούμπου*** (1947–1 Οκτωβρίου 2016) ήταν Ελληνίδα ηθοποιός του κινηματογράφου, του θεάτρου και της τηλεόρασης.

## Πρώτα χρόνια και καριέρα
Η Σοφία Ρούμπου γεννήθηκε στην Αθήνα και σπούδασε υποκριτική στη Δραματική Σχολή του Εθνικού Θεάτρου και χορό στην Σχολή της Σόνιας Μοριάνοβα. Ξεκίνησε να παίρνει μέρος σε θεατρικές παραστάσεις από το 1965, όπου ήταν ακόμη μαθήτρια της δραματικής σχολής. Οι πρώτοι ρόλοι της ήταν στις «Εκκλησιάζουσες» του Αριστοφάνη και στην «Αντιγόνη» του Σοφοκλή, δίπλα στην Άννα Συνοδινού.
 
Το κινηματογραφικό ντεμπούτο της έγινε το 1969 με την ταινία «Το Κορίτσι του ''17''» σε σκηνοθεσία του Πέτρου Λύκα, δίπλα στους Κώστα Καζάκο και Χρήστο Πολίτη, υποδυόμενη μια ψυχασθενή νεαρή γυναίκα, όπου για την ερμηνεία της αυτή τιμήθηκε με το βραβείο Α’ γυναικείου ρόλου στο Φεστιβάλ Κινηματογράφου της Θεσσαλονίκης.

Στην τηλεόραση έκανε το ντεμπούτο της το 1977 με την κωμική σειρά της ΕΡΤ «Θωμάς επί Κολωνώ» σε σκηνοθεσία Δημήτρη Νικολαΐδη και Βασίλη Βλαχοδημητρόπουλου μαζί με τον Νίκο Παπαναστασίου, την Έλενα Ναθαναήλ και τον Βασίλη Τσιβιλίκα, ενώ την ίδια χρονιά εμφανίστηκε και στην άλλη κοινωνική σειρά της ΕΡΤ «Οι Πανθέοι» σε σκηνοθεσία Βασίλη Γεωργιάδη δίπλα στην Κάτια Δανδουλάκη, τον Άγγελο Αντωνόπουλο, τον Λυκούργο Καλλέργη και τον Φαίδωνα Γεωργίτση. Επίσης εμφανίστηκε και σε τηλεοπτικές θεατρικές παραστάσεις, στο πλαίσιο της εκπομπής «Το Θέατρο της Δευτέρας» που προβάλλονταν στην ΕΡΤ τις δεκαετίες του '70 και του '80.

## Προσωπική ζωή και θάνατος
Η Σοφία Ρούμπου ήταν σύζυγος του διευθυντή φωτογραφίας και μοντέρ Νίκου Καβουκίδη με τον οποίο απέκτησε μια κόρη την επίσης ηθοποιό Μαρία Καβουκίδου.

Πέθανε ξημερώματα στο νοσοκομείο σε ηλικία 69 ετών όπου νοσηλευόταν για μεγάλο χρονικό διάστημα. Κηδεύτηκε στο "Α' Νεκροταφείο Αθηνών" στις 3 Οκτωβρίου 2016.

## Φιλμογραφία

 

## Παραπομπές


## Εξωτερικοί σύνδεσμοι
* Η 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί φωνής
Κατηγορία:Απόφοιτοι της Δραματικής Σχολής του Εθνικού Θεάτρου
Οξυβουτυνίνη

Η **οξυβουτυνίνη**, διαθέσιμη υπό την εμπορική ονομασία **Ditropan** μεταξύ άλλων, είναι φάρμακο που χρησιμοποιείται για τη θεραπεία της υπερδραστήριας ουροδόχου κύστης. Έχει παρόμοια δράση με την τολτεροδίνη. Ενώ χρησιμοποιείται για την θεραπεία της ενούρησης στο κρεβάτι σε παιδιά, τα στοιχεία υπέρ της χρήσης της είναι αδύναμα. Λαμβάνεται δια πόσης ή μέσω του δέρματος.

Οι κοινές παρενέργειες της οξυβουτυνίνης είναι ξηροστομία, η ζάλη, η δυσκοιλιότητα, τα προβλήματα στον ύπνο και οι λοιμώξεις του ουροποιητικού συστήματος. Στις σοβαρές παρενέργειες περιλαμβάνεται η κατακράτηση ούρων και ο αυξημένος κίνδυνος για θερμοπληξία. Η χρήση οξυβουτυνίνης κατά την εγκυμοσύνη φαίνεται ασφαλής, αλλά δεν έχει μελετηθεί επαρκώς, ενώ η χρήση της κατά τον θηλασμό είναι ασαφούς επιπέδου ασφαλείας. Είναι αντιμουσκαρινικό και λειτουργεί μπλοκάροντας τις επιπτώσεις της ακετυλοχολίνης στους λείους μύες.

Η οξυβουτυνίνη εγκρίθηκε για ιατρική χρήση στις Ηνωμένες Πολιτείες το 1975. Είναι διαθέσιμη ως γενόσημο φάρμακο. Το 2017, ήταν το 100ό πιο συνταγογραφημένο φάρμακο στις Ηνωμένες Πολιτείες με πάνω από επτά εκατομμύρια συνταγογραφήσεις.

## Παραπομπές

Κατηγορία:Καρβοξυλικοί εστέρες
Κατηγορία:Φάρμακα που δρουν στο ουρογεννητικό σύστημα
Ντενιέ

Το **ντενιέ** είναι μονάδα μέτρησης της γραμμική πυκνότητα μάζας ινών, είναι η μάζα σε γραμμάρια ανά 9000 μέτρα της ίνας . Αυτή η μονάδα πήρε την ονομασία της απ' το Γάλλο φυσικό Ανρί Ντενιέ*(Anri Denier)* ο οποίος την επινόησε πρώτος.

## Παραπομπές


Κατηγορία:Νήματα
Κατηγορία:Μονάδες μέτρησης
Πλάτανος Φθιώτιδας

Ο **Πλάτανος** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Ο Πλάτανος βρίσκεται κοντά στα δυτικά όρια με την Περιφερειακή Ενότητα Ευρυτανίας και της Αιτωλοακαρνανίας. Το χωριό είναι κτισμένο στις βορειοανατολικές πλαγιές του όρους Οξιά της οροσειράς των Βαρδουσίων σε υψόμετρο 880 μέτρα και απέχει 32 χλμ. ΝΔ. από τη Μακρακώμη (έδρα του δήμου), 61 χλμ. Δ.-ΝΔ. από τη Λαμία και 39 χλμ. ΝΑ. από το Καρπενήσι. Σύμφωνα με την τοπική παράδοση, η αρχική τοποθεσία του, πριν καταστραφεί από τούς Τούρκους, ήταν στο «Παλιοχώρι» και στη σημερινή άρχισε να κτίζεται περί τα μέσα του 19ου αιώνα. Νότια του χωριού σε απόσταση 600 μέτρα και σε υψόμετρο 1.050 μέτρων είναι το Μοναστήρι της Οξιάς ή της Αγίας ή της Στάγιας, ο Άγιος Νικόλαος ο Νέος ο εν Βουνένοις που πανηγυρίζει στις 9 Μαΐου.

Αναφέρεται από την εποχή της Τουρκοκρατίας ως *Στάγια* και μετά την απελευθέρωση επίσημα το 1836 να προσαρτάται στον τότε δήμο Ομιλαίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1957 με το ΦΕΚ 253Α - 14/12/1957 μετονομάστηκε σε Πλάτανος. Σύμφωνα με το Πρόγραμμα «Καλλικράτης» αποτελεί την τοπική κοινότητα Πλατάνου που υπάγεται στη  δημοτική ενότητα Σπερχειάδος του Δήμου Μακρακώμης και σύμφωνα με την απογραφή του 2011 έχει πληθυσμό 84 κατοίκους.

## Παραπομπές


Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Ασαγιάκατλ

Ο **Ασαγιάκατλ** (ισπανικά: Axayácatl που σημαίνει "πρόσωπο του νερού", έζησε περίπου το 1449–1481) ήταν ο έκτος τλατοάνι του Τενοτστιτλάν και ηγέτης της Τριπλής Συμμαχίας των Αζτέκων.    

## Βιογραφία και ιστορικό
Ο Ασαγιάκατλ ήταν γιος της πριγκίπισσας Ατολόστλι Β΄ και του ξαδέλφου της, του πρίγκιπα Τεσοσομόκ. Ήταν εγγονός των αυτοκρατόρων Μοκτεσούμα Α΄ και Ίτσκοατλ. Ήταν απόγονος του βασιλιά Κουαουτοτοτσίν. Ήταν διάδοχος του Μοκτεσούμα και οι αδερφοί του ήταν οι αυτοκράτορες Τίσοκ και Αουιτσότλ. Αδελφή του ήταν η πριγκίπισσα Τσαλτσιουνενετσίν. Ήταν θείος του αυτοκράτορα Κουαουτέμοκ και πατέρας των αυτοκρατόρων Μοκτεσούμα Β΄ και Κουιτλάουακ.  

## Άνοδος στην εξουσία
Κατά τη διάρκεια της νεολαίας του, η στρατιωτική του ανδρεία του οδήγησε στο να κερδίσει την εύνοια σημαντικών προσώπων της εποχής, όπως ο Νεσαουαλκόγιοτλ και Τακαακαέλ Α΄. Έτσι, μετά τον θάνατο του Μοκτεσούμα Α΄ το 1469, επιλέχθηκε να ανέβει στο θρόνο, παρά την δυσαρέσκεια των αδερφών του. Είναι επίσης σημαντικό ότι η Μεγάλη Πέτρα του Ήλιου, επίσης γνωστή ως Ημερολόγιο των Αζτέκων, χαράχτηκε υπό την ηγεσία του. Το 1475 σημειώθηκε ένας μεγάλος σεισμός που κατέστρεψε πολλά σπίτια στο Τενοτστιτλάν.

## Παραπομπές


Κατηγορία:Αζτέκοι
Σήμισις

δεξιά|μικρογραφία|200x200εσ| Χυτοί σημίσεις
δεξιά|μικρογραφία|200x200εσ|Ο Κρόνος (Saturnus). Στην άλλη όψη η πλώρη ενός πλοίου. Επιγρ.: ROMA

Ο **σήμισις** (σ αντί δασείας + ήμισυς, λατιν. semis), που σημαίνει το μισό, ήταν ένα μικρό χάλκινο νόμισμα της Ρωμαϊκής Αυτοκρατορίας, που ισούται με μισό ασσάριο. Κατά τη διάρκεια της Ρωμαϊκής Δημοκρατίας, ο ήμισις διακρινόταν από ένα «S» (που δηλώνει το ήμισυ) ή 6 κουκκίδες (υποδηλώνοντας ένα θεωρητικό βάρος των 6 ογγιών). Μερικά από τα νομίσματα έφεραν μία προτομή του Κρόνου στην εμπρόσθια όψη και στην οπίσθια την πλώρη ενός πλοίου.

Αρχικά ήταν ένα χυτό νόμισμα, όπως και τα υπόλοιπα χάλκινα της Ρωμαϊκής Δημοκρατίας· άρχισε να κατασκευάζεται με χτύπημα σε μήτρες λίγο πριν από τον Β΄ Εμφύλιο Πόλεμο 218-201 π.Χ. Έπειτα από τις νομισματικές μεταρρυθμίσεις του Αυγούστου το 23 π.Χ., ο σέμισις έγινε η μικρότερη ονομασία του Ορείχαλκον (ορείχαλκος), έχοντας διπλάσια την τιμή ενός χαλκού Quadrans (Τετάρτου) και τη μισή αξία του χαλκού As (Ασσαρίου). Το μέγεθος και η διάμετρός του αντιστοιχούσαν άμεσα σε ένα Quadrans, οπότε η τιμή του επιτεύχθηκε από τον ορείχαλκο, που είχε διπλάσια τιμή από τον χαλκό. Το νόμισμα κοβόταν όχι συχνά και έπαψε να εκδίδεται την εποχή του Αδριανού 117-138. Στις αρχές της Αυτοκρατορικής περιόδου, με έναν σήμιση θα μπορούσες να αγοράσεις ένα cerae (πινακίδιο γραφής με κερί).

## Ισοτιμία
:1 Δηνάριο (αργυρό) = 4 Σηστέρτιοι
:1 Σηστέρτιος (ορειχάλκινο) = 2,5 Ασσάρια
:1 Ασσάριον = 2 Σημίσεις
:1 σήμισις = 2 Τέταρτα (quadrans)
:1 Τέταρτο = 3 ουγγιές

## Δείτε επίσης
* Ρωμαϊκό νόμισμα

Κατηγορία:Αρχαία ρωμαϊκά νομίσματα
Τραχύ (νόμισμα)

[δεξιά|μικρογραφία|250x250εσ| ''Άσπρο'' ''τραχύ, που'' κόπηκε από τον σφετεριστή [Θεόδωρος Μαγκαφάς|Θεόδωρος Μαγκαφά στη Φιλαδέφεια.]]
Ο όρος ***τραχύ***,  πληθυντικός ***τραχέα***, που σημαίνει "όχι ομαλό", χρησιμοποιήθηκε για να περιγράψει τα Βυζαντινά νομίσματα που ήταν κοίλα, δηλ. σε σχήμα κυπέλλου (λανθασμένα συχνά αποκαλούμενα "σκυφάτα"), που κόπηκαν από τον 11ο ως τον 14ο αιώνα.  Ο όρος εφαρμόζεται σωστά σε νομίσματα εξ ηλέκτρου, εκ κράματος (billon) ή χάλκινα και όχι στο χρυσό *[[Υπέρπυρον|υπέρπυρο]]*. 

Το* τραχύ εξ ηλέκτρου* (δηλ. χρυσάργυρο νόμισμα, όμως μετά εξέπεσε σε αργυρό) ονομαζόταν μερικές φορές και *τρικέφαλον* και ήταν ίσο με το 1/3 του υπερπύρου. Αυτό κόπηκε από το 1092 (από τη νομισματική μεταρρύθμιση του Αλεξίου Α΄ Κομνηνού) και μετά.

## Βιβλιογραφικές αναφορές

## Πηγές
* Kazhdan, Alexander, εκδ. (1991). Το λεξικό της Βυζαντίου της Οξφόρδης. Οξφόρδη και Νέα Υόρκη: Oxford University Press. ISBN 978-0-19-504652-6.

Κατηγορία:Νομισματική ορολογία
Κατηγορία:Νομίσματα της Βυζαντινής Αυτοκρατορίας
Άσπρον (νόμισμα)

[δεξιά|μικρογραφία|''Άσπρον τραχύ'' του [Ανδρόνικος Α΄ Κομνηνός|Ανδρόνικου Α΄ Κομνηνού.]]

Το **άσπρο** (δηλ. ασημένιο), από το λατινικό *asper*, ήταν ένα ύστερο Βυζαντινό όνομα για τα αργυρά ή με κράμα αργύρου νομίσματα.

Η λατινική λέξη *asper* αρχικά σήμαινε «τραχύ» και είχε την έννοια του «νεόκοπου», του «φρεσκοκομμένου» νομίσματος, που δεν είχε γίνει ακόμη ομαλό από τη μεγάλη χρήση και, ειδικά όταν αναφέρεται σε αργυρό νόμισμα, του «λευκού», κατά την Αυτοκρατορική περίοδο.  Θα αποκτήσει τεχνική έννοια τον 12ο αιώνα, όταν οι Βυζαντινοί άρχισαν να αναφέρονται στo *[[Τραχύ (νόμισμα)|τραχύ εκ κράματος]]* (billon) νόμισμα, το οποίο κόπηκε σε λευκή έκδοση, ως *άσπρον*. Επίσης το ίδιο όνομα εφαρμόστηκε μερικές φορές στο *τραχύ εξ ηλέκτρου* της εποχής. 

Το όνομα επανεμφανίζεται τον 14ο έως τον 15ο αιώνα ως ένα γενικό όνομα για αργυρά νομίσματα, όπως του Βυζαντινού *[[Σταυράτον|δουκατόπουλου]]* ή του οθωμανικού *[[Ακτσές|ακτσέ]]*.  Τα βιβλία λογαριασμών του 15ου αιώνα του Βενετού εμπόρου-τραπεζίτη Giacomo Badoer απαριθμούν αρκετές πόλεις και κυβερνήσεις που έκοβαν άσπρα, συμπεριλαμβανομένων της Τραπεζούντας, της Θεοδοσίας, της Σαμψούντας, της Τανάιδος και της Ρόδου. 

## Βιβλιογραφικές αναφορές

## Πηγές
*  

Κατηγορία:Νομισματική ορολογία
Κατηγορία:Νομίσματα της Βυζαντινής Αυτοκρατορίας
Δανάη Μιχαλάκη

Η **Δανάη Κάθριν Μιχαλάκη** (Σύρος, 7 Αυγούστου 1992) είναι Ελληνίδα ηθοποιός.

## Βιογραφικό
Γεννήθηκε στις 7 Αυγούστου 1992 στην Αθήνα, αλλά μεγάλωσε στη Σύρο.   

Η καταγωγή από την πλευρά του πατέρα της (Γιώργος Μιχαλάκης, ηθοποιός) είναι από την Κρήτη. Η μητέρα της, δασκάλα μπαλέτου, είναι από το Λιντς της Αγγλίας. Εχει παρακολουθήσει μαθήματα χορού (κλακέτες) για 4 μήνες στο Μπάρι της Ιταλίας. Επίσης έχει εργαστεί ως σερβιτόρα και ως πωλήτρια ρολογιών και κοσμημάτων. 

Το 2019 συμμετείχε στην παράσταση “Tango in love ...Τhe 5th element” στον πολυχώρο «Άννα και Μαρία Καλουτά».

Έναν χρόνο αργότερα, το 2020, έλαβε μέρος στην παράσταση “Μπλε”, σε σκηνοθεσία Ντέιβιντ Νεγρίν.

Η πρώτη επαφή της με τον κινηματογράφο ήταν το 2013, όταν έπαιξε στην ταινία “Ακάλυπτος”, σε σκηνοθεσία Χρήστου Δήμα. 

Η πρώτη της εμφάνιση στην τηλεόραση ήταν το 2015, στη σειρά του Γιώργου Καπουτζίδη “Εθνική Ελλάδος”, στο Mega. 

Τη σεζόν 2018-19 έπαιξε την Ξένια στο 17ο επεισόδιο της σειράς της Κωνσταντίνας Γιαχαλήτου “Για πάντα παιδιά”, στο Open. 

Το 2019-2022, μετά από casting για τη σειρά εποχής Άγριες Μέλισσες στον ANT1, η Δανάη παίρνει έναν από τους πρωταγωνιστικούς ρόλους και υποδύεται την Δρόσω Σταμίρη.

Επιπλέον είχε δηλώσει χαρακτηριστικά ότι σκεφτόταν να τα παρατήσει μέχρι που πήρε τον ρόλο της Δρόσως στις Άγριες Μέλισσες.

Το 2023-2024 ανακοινώθηκε ότι θα παίξει στην νέα σειρά της ΕΡΤ1 με τίτλο "Η Παραλία".

Τη σεζόν 2025-26 πρωταγωνιστεί στη σειρά « *[[Grand Hotel (τηλεοπτική σειρά)|Grand Hotel]]*  » στον ρόλο της Φρίντα Ζάππα στο κανάλι  ANT1 .

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Ίνκα Γκαρθιλάσο δε λα Βέγα

Ο **Γκόμες Σουάρες δε Φιγερόα** (*Gómez Suárez de Figueroa*) και μετέπειτα **Ίνκα Γκαρθιλάσο δε λα Βέγα** (*Inca Garcilaso de la Vega*) από το 1563 (Cuzco, Κυβέρνηση της Nueva Castilla, 12 Απριλίου 1539 - Κόρδοβα, Ισπανία, 23 Απριλίου 1616), ήταν συγγραφέας και ιστορικός της ισπανικής καταγωγής. Ο Ίνκα γεννήθηκε στο σημερινό έδαφος του Περού. Θεωρείται ο παλαιότερα καταγεγραμμένος μεστίσο στην ιστορία της Αμερικής. Ταξίδευσε στην Ισπανία σε ηλικία 21 ετών, μετά το θάνατο του πατέρα του, και έζησε και εργάστηκε εκεί μέχρι το τέλος της ζωής του. Ο γιος ενός Ισπανού Κονκισταδόρ και μιας ευγενούς Ίνκα που γεννήθηκε τα πρώτα χρόνια της Ισπανικής κατάκτησης, είναι περισσότερο γνωστός για τα χρονικά που έγραψα σχετικά με την ιστορία, πολιτισμό και κοινωνία των Ίνκα. Το έργο του διαβάστηκε ευρέως στην Ευρώπη και ήταν επιδραστικό και με καλές κριτικές. Ήταν το πρώτο λογοτεχνικό έργο ενός συγγραφέα που γεννήθηκε στην Αμερική και εισήλθε στον δυτικό κανόνα.

δεξιά|μικρογραφία|276x276εσ| Εθνόσημο του Inca Garcilaso de la Vega
μικρογραφία|276x276εσ| Εξώφυλλο της ''La Florida del Ynca'', έκδοση του 1605.
## Παραπομπές


Κατηγορία:Περουβιανοί συγγραφείς
Κατηγορία:Ισπανοί ιστορικοί
Πίτσι Φθιώτιδας

Το **Πίτσι**, επίσης γνωστό ως **Πίτσιο**, είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Το Πίτσι βρίσκεται στις ανατολικές πλαγιές του Τυμφρηστού σε υψόμετρο 780 μέτρα. Το χωριό έχει θέα προς τις κορυφογραμμές του Γουλινά, της Σαράνταινας, της Γραμμένης Οξιάς και του ρου του Ρουστιανίτη - παραποτάμου του Σπερχειού. Απέχει 23 χλμ. ΝΔ. από τη Μακρακώμη, 52 χλμ. Δ. από τη Λαμία. Αναφέρεται από την περίοδο της Τουρκοκρατίας με την ονομασία *Πιτσό* ως τσιφλίκι του Αλή Πασά. και μετά την απελευθέρωση επίσημα το 1908 στο ΦΕΚ 28Α - 08/02/1908 να προσαρτάται στον τότε δήμο Τυμφρηστού. Το 1912 με το ΦΕΚ 261Α - 31/08/1912 διορθώθηκε σε *Πυτσό* ή *Πυτσιό* και τελικά το 1928 σε *Πίτσιο*. Το 1934 με το ΦΕΚ 44Α - 01/02/1934 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Πιτσίου που υπάγεται στη  δημοτική ενότητα Σπερχειάδος του Δήμου Μακρακώμης και σύμφωνα με την απογραφή του 2011 έχει πληθυσμό 89 κατοίκους.

## Παραπομπές


## Εξωτερικοί σύνδεσμοι

* Το Παλαιό Πίτσι (Πίτζιν)  από τον ιστότοπο http://www.kanalialamias.gr/

Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Τζων Κυριάκου

Ο **Τζων Κυριάκου** (αγγλικά: *John Chris Kiriakou*, Σαρόν Πενσυλβάνια, 9 Αυγούστου 1964) είναι Ελληνοαμερικανός συγγραφέας, δημοσιογράφος και πρώην πράκτορας της CIA. Ο Κυριάκου είναι αρθρογράφος, με ειδήσεις που υποστηρίζονται από τον αναγνώστη και συνδιοργανωτής του *Loud and Clear* στο Sputnik Radio.

Έχει υπηρετήσει ως αναλυτής και αξιωματικός της Κεντρικής Υπηρεσίας Πληροφοριών των ΗΠΑ (CIA), ανώτερος ερευνητής της Επιτροπής Εξωτερικών Σχέσεων της Γερουσίας, αντιτρομοκρατίας και σύμβουλος της ABC News. Ήταν ο πρώτος αξιωματούχος της κυβέρνησης των ΗΠΑ που επιβεβαίωσε τον Δεκέμβριο του 2007 ότι το waterboarding (μορφή βασανιστηρίου) χρησιμοποιήθηκε για την ανάκριση κρατουμένων της Αλ Κάιντα, το οποίο χαρακτήρισε βασανιστήρια.

Στις 22 Οκτωβρίου 2012, ο Κυριάκου ομολόγησε ένοχος για την αποκάλυψη της ταυτότητας ενός συναδέλφου της CIA. Ήταν ο πρώτος αξιωματικός της CIA που καταδικάστηκε για διαβίβαση διαβαθμισμένων πληροφοριών σε δημοσιογράφο, παρόλο που ο δημοσιογράφος δεν δημοσίευσε το όνομα του πράκτορα. Καταδικάστηκε σε 30 μήνες φυλάκιση στις 25 Ιανουαρίου 2013 και εξέτισε την ποινή του από τις 28 Φεβρουαρίου 2013 έως τις 3 Φεβρουαρίου 2015, στην ομοσπονδιακή διορθωτική εγκατάσταση χαμηλής ασφάλειας κοντά στο Loretto της Πενσυλβάνια, στο γενικό πληθυσμό, όχι στον γειτονικό στρατόπεδο εργασίας ελάχιστης ασφάλειας, όπως είχε αναφερθεί.

Το 2025, σε συνέντευξή του στον Τζούλιαν Ντόρεϊ και κατά τη διάρκεια συζήτησης για τη διαφθορά στην Ουκρανία, υποστήριξε ότι η Χίλαρι Κλίντον ως υπουργός Εξωτερικών είχε προσφέρει στον Οικουμενικό Πατριάρχη Βαρθολομαίο 20 εκατομμύρια δολάρια για να αναγνωρίσει την αυτοκέφαλη ή αυτοδιοικούμενη φύση της Ορθόδοξης Εκκλησίας της Ουκρανίας. Μετά από λίγο διάστημα  το διέψευσε, αναφέροντας ότι είχε ακούσει αυτή την ιστορία από έναν αξιωματούχο του Στέιτ Ντιπάρτμεντ που είχε ισχυριστεί ότι είχε άμεση γνώση της κατάστασης.

## Παραπομπές


## Εξωτερικοί σύνδεσμοι
* 
* Νίκη Μπάκουλη. *[https://www.news247.gr/magazine/tropos-zwhs/ellinoamerikanos-proin-praktoras-apokaliptei-i-cia-exei-lista-me-tis-dolofonies-tis-evdomadas/ Ελληνοαμερικανός πρώην πράκτορας αποκαλύπτει: «Η CIA έχει λίστα με τις δολοφονίες της εβδομάδας»].* news247.gr. 08/12/2025. Ανακτήθηκε στις 16/12/2025.

Κατηγορία:Αμερικανοί πληροφοριοδότες
Κατηγορία:Αμερικανοί δημοσιογράφοι
Κατηγορία:Αμερικανοί συγγραφείς